На основу члана 60. став 2, 3, 4, 5. и 6. Закона о пољопривредном земљишту („Службени гласник РС“, број 62/2006, 65/2008-3 - др. закон и 41/09) и члана 27, 37. и 44. став 5. Статута Града Ниша („Службени лист Града Ниша“, број 88/08),

Скупштина Града Ниша, на седници од 2013. године, донела је

**Р Е Ш Е Њ Е**

**О РАЗРЕШЕЊУ И ИМЕНОВАЊУ ЧЛАНА КОМИСИЈЕ ЗА ИЗРАДУ ПРЕДЛОГА ГОДИШЊЕГ ПРОГРАМА ЗАШТИТЕ, УРЕЂЕЊА И КОРИШЋЕЊА ПОЉОПРИВРЕДНОГ ЗЕМЉИШТА НА ТЕРИТОРИЈИ ГРАДА НИША**

**I**

У Решењу о образовању Комисије за израду предлога годишњег програма заштите, уређења и коришћења пољопривредног земљишта на територији Града Ниша, („Службени лист Града Ниша“, број 12/2010 и 49/2011) врше се следеће измене.

Разрешава се дужности члана у Комисији за израду предлога годишњег програма заштите, уређења и коришћења пољопривредног земљишта на територији Града Ниша, „Ђокица Миловановић, дипломирани инжењер пољопривреде – Управа за пољопривреду и развој села“.

За чланаКомисијe за израду предлога годишњег програма заштите, уређења и коришћења пољопривредног земљишта на територији Града Ниша, именује се „Весна Милић, дипломирани правник, Управа за пољопривреду и развој села“.

**II**

Ово решење објавити у „Службеном листу Града Ниша".

Број:

У Нишу,

**СКУПШТИНА ГРАДА НИША**

Председник

Проф. др Миле Илић

О б р а з л о ж е њ е

Решењем Скупштине Града Ниша број (''Службени лист Града Ниша'' бр. 12/10, 40/2011), образована је Комисија за израду предлога годишњег Програма заштите, уређења и коришћења пољопривредног земљишта на територији Града Ниша. За члана ове Комисије именован је Ђокица Миловановић, дипломирани инжењер пољопривреде, тада запослен у Управи за пољопривреду и развој села Града Ниша.

Како је Ђокици Миловановићу престао радни однос у Управи за пољопривреду и развој села Града Ниша, предлаже се да се за члана Комисије за израду предлога годишњег Програма заштите, уређења и коришћења пољопривредног земљишта на територији Града Ниша именује Весна Милић, запослена у Управи за пољопривреду и развој села.

**УПРАВА ЗА ПОЉОПРИВРЕДУ И РАЗВОЈ СЕЛА**

**НАЧЕЛНИК**

Саша Стоиљковић